
ANUNȚ CONCURS

      SERVICIUL PUBLIC ECOSAL GALAȚI cu sediul în Municipiul Galați, str.  Prelungirea Brăilei Nr.7A, județul Galați, organizează concurs în vederea ocupării  postului contractual vacant pe perioadă nedeterminată  în cadrul Secției Depozitare si Reciclare:

[bookmark: _Hlk128730145]      Denumirea postului : inspector de specialitate  Grad I
      Numărul posturilor:  1
      Nivelul postului: funcție de execuție
     Condițiile generale sunt cele prevăzute de art.15 din  H.G. nr.1336/28.10.2022 pentru aprobarea Regulamentului cadru privind organizarea și dezvoltarea carierei personalului contractual din sectorul bugetar plătit din fonduri publice.
      Pentru a ocupa un post vacant candidații trebuie să îndeplinească următoarele condiții generale, conform art.15 al Regulamentului-cadru aprobat prin Hotărârea Guvernului nr.1336/28.10.2022.
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind    organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

[bookmark: _Hlk128731220]         Condiții specifice necesare în vederea participării la concurs pentru postul de inspector de specialitate :
	
a) nivelul studiilor: superioare absolvite cu diplomă de licentă în domeniul tehnic.
b) vechime in specialitatea studiilor : minimum 1an într-un mediu industrial sau în exploatarea unor instalații tehnologice (experiență în managementul deșeurilor sau sisteme de gaz constituie un avantaj substanțial)
c) alte abilitați și deprinderi : capacitate de comunicare și lucru în echipă;
d) cunostiințe : operare calculator – Microsoft Office;
e) Certificări (constituie avantaj): Atestat ISCIR, cursuri în domeniul managementului deșeurilor sau instruiri specifice pentru medii cu pericol de explozie (ATEX)
f) Abilități tehnice: Capacitatea de a citi aparate de măsură și control (debitmetre, analizoare portabile de gaz), cunoștințe de bază în operarea panourilor de automatizare.

         Pentru inscrierea la concurs candidații vor depune urmatoarele documente conf. art. 35 din H.G.1336/2022:

(1) a) formular de înscriere la concurs, conform modelului prevăzut la anexa nr. 2 din HG.1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul  judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european.
(2) Modelul orientativ al adeverinței menționate la  e) este prevăzut în anexa nr. 3 din HG 1336/2022.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b)-e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale.
In cazul în care candidatul depune o declarație pe propria răspundere că nu are antecedente penale, în cazul în care este declarat admis la selecția dosarelor acesta  are obligația de a completa dosarul de concurs cu originalul cazierului judiciar, cel mai tarziu pănă la desfășurarea primei probe a concursului.
În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
(6)  Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34 din HG.1336/2002, propunerea sa privind instrumentele necesare pentru asigurarea accesibilității probelor de concurs.
Probe de concurs:
- Selecția dosarelor
- Probă scrisă
- Probă interviu

CALENDARUL DE DESFĂŞURARE A CONCURSULUI, 
respectiv data limită şi ora până la care se pot depune dosarele de concurs:
	Etape desfășurare concurs
	data
	ora

	Publicare anunț
	14.09.2026
	09,00

	Termenul limită pentru  depunerea dosarelor de concurs  pâna la data de:
	25.09.2026
	13,00

	Afișare Rezultate selecție dosare
	28.09.2026
	15,00

	Depunere eventuale contestații la selecția dosarelor
	29.09.2026
	08,00-13,00

	Afișare Rezultate contestații la selecția dosarelor
	30.09.2026
	15,00

	Proba scrisă
	01.10.2026
	09,00

	Afișarea rezultatelor la  proba scrisă
	02.10.2026
	15,00

	Depunere eventuale contestații rezultate la proba scrisă
	05.10.2026
	08,00-13,00

	Afișare rezultate contestații proba scrisă 
	06.10.2026
	15,00

	Interviu 
	07.10.2026
	10,00

	Afișare rezultate interviu 
	08.10.2026
	15,00

	Contestații rezultate interviu 
	09.10.2026
	08,00-13,00

	Afișare rezultate contestații interviu
	12.10.2026
	15,00

	AFIȘARE REZULTATELOR FINALE 
	12.10.2026
	15,00



Notă: Se pot prezenta la următoarea etapă numai candidații declarați admiși la etapa precedentă.

Sunt declarați admiși la proba scrisă și interviu candidații care au obținut minim 50 de puncte la fiecare probă în parte.

Interviul se notează pe baza criteriilor prevăzute și a punctajelor maxime stabilite de comisia de concurs pentru aceste criterii prin planul de interviu.

Se consideră admis la concursul pentru ocuparea  postului, candidatul care a obținut cel mai mare punctaj, cu condiția să fi obținut punctajul minim necesar.

La punctajele egale are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație, vor fi invitați la un nou interviu în urma căruia comisia va decide asupra candidatului câștigător.

Candidatul care este declarat admis la concursul de ocupare a unui post vacant, este obligat să se prezinte la post în termen de maximum 15 zile  calendaristice  de la data afișării rezultatelor  finale, conform articolului 67. alin. (1) din H.G nr. 1336/2022.

            Instituția asigură transparenţa salarială prin publicarea informațiilor privind drepturile salariale pe site-ul oficial al instituției.

4. Bibliografia: 
- Ordonanța de Urgență a Guvernului (OUG) nr. 92/2021 privind regimul deșeurilor, actualizată. 
- Ordonanța Guvernului (OG) nr. 2/2021 privind depozitarea deșeurilor, actualizată.
- Ordinul 757/2004 privind  normativul tehnic pentru depozitarea deşeurilor modificată si completată prin Ordinul Ministrului 1230/2005.
- Legea nr. 278/2013 privind emisiile industriale, cu modificările și completările ulterioare – aplicabilă instalațiilor de ardere a biogazului/gazului de depozit (facle).
- Ordonanța de Urgență a Guvernului (OUG) nr. 195/2005 privind protecția mediului, aprobată cu modificări prin Legea nr. 265/2006 – secțiunile privind protecția atmosferei și obligațiile în caz de poluare accidentală.
- Hotărârea Guvernului (HG) nr. 1058/2006 privind cerințele minime pentru îmbunătățirea securității și protecția sănătății lucrătorilor expuși unui potențial risc datorat atmosferelor explozive (Transpunerea Directivei Europene ATEX 1999/92/CE).
- Legea nr. 319/2006 a securității și sănătății în muncă, cu modificările ulterioare – obligațiile lucrătorilor privind utilizarea echipamentelor individuale de protecție (detectoare portabile de gaz, îmbrăcăminte antistatică).
- Legea 307/2006 privind apararea impotriva incendiilor
5.Tematica:	 

1. OUG nr. 92/2021, aprobată  si modificată prin Legea nr. 17/2023) - privind regimul deșeurilor, actualizată.
2. OUG nr. 2/2021-  privind depozitarea deșeurilor, actualizată.
3. Controlul emisiilor industriale și protecția atmosferei (Legea nr. 278/2013 & OUG nr. 195/2005) actualizată.
· Obligații privind monitorizarea emisiilor provenite de la instalațiile de ardere de tip faclă.
· Proceduri și acțiuni obligatorii în caz de poluare accidentală sau disfuncționalități majore ale sistemului de ardere a gazului.
· Obligațiile operatorului depozitului privind protecția atmosferei și menținerea emisiilor în limitele prevăzute de autorizații.

     4.   Ordinul nr. 757/2004 privind  normativul tehnic pentru depozitarea deşeurilor modificat si completat prin Ordinul Ministrului 1230/2005.
     5.   Securitatea în medii cu pericol de explozie - ATEX (HG nr. 1058/2006)
· Cerințe minime pentru asigurarea securității lucrătorilor expuși riscului de atmosfere explozive.
· Criterii de clasificare a zonelor cu risc de explozie (Zonarea ATEX) specifice unei stații de biogaz/gaz de depozit.
· Măsuri tehnice și organizatorice pentru prevenirea aprinderii atmosferelor explozive (evitarea surselor de scântei, electricitate statică).
     6.    Legea nr. 319/2006 a securității și sănătății în muncă, cu modificările ulterioare
· Obligațiile generale ale lucrătorilor privind utilizarea corectă a echipamentelor de muncă și a instalațiilor tehnologice.
· Reguli stricte de utilizare a echipamentului individual de protecție (EIP) specific: detectoare portabile multigaz, îmbrăcăminte și încălțăminte antistatică.
· Dreptul și obligația de a opri lucrul în caz de pericol grav și iminent de accidentare.  
      7. Legea nr. 307/2006 privind apararea impotriva incendiilor.
           Obligațiile angajaților privind autoapărarea și respectarea măsurilor de prevenire a incendiilor pe platforma depozitului.
· Modul de acțiune în caz de incendiu (alertare, evacuare, utilizarea mijloacelor de primă intervenție).
· Specificul riscurilor de incendiu în prezența gazelor combustibile (metan) și măsuri de prevenire a incendiilor endogene (subterane) în masa de deșeuri.



Detalii privind condițiile și bibliografia de concurs sunt disponibile accesând pagina oficială a Serviciului Public Ecosal Galați.
Relații suplimentare  la Sediul Serviciului Public Ecosal Galați din  str. Prelungirea Brăilei nr.7A tel.0236/411197 int. 205/206, https://www.ecosalgl.ro/cariera.html




Director General
Furtună Mirela Elena


Șef secție Depozitare și Reciclare
Țocu Cerasela Felicia                                                                   


Compartiment Juridic

Resurse Umane Salarizare

